[]

การจัดการ

คณะกรรมการ

รายละเอียดเกี่ยวกับคณะกรรมการและอำนาจการจัดการ ปรากฎตามหนังสือรับรองของบริษัท ดังนี้
“ศาลล้มละลายกลางได้มีคำสั่งเมื่อ วันที่ 20 ตุลาคม 2552 คดีหมายเลขแดงที่ ฟ.30/2552
ให้ฟื้นฟูกิจการของ บริษัท พัฒน์กล จำกัด (มหาชน) ลูกหนี้ และตั้งบริษัทฯ
เป็นผู้ทำแผนฟื้นฟูกิจการของลูกหนี้ และเมื่อวันที่ 30 มีนาคม 2554
ศาลล้มละลายกลางได้มีคำสั่งเห็นชอบด้วยแผนฟื้นฟูกิจการ โดยมี บริษัท พัฒน์กล จำกัด (มหาชน)
เป็นผู้บริหารแผน ดังนั้น บรรดาสิทธิและอำนาจหน้าที่ของผู้ทำแผนตกเป็นของผู้บริหารแผน
ตามมาตรา 90/59 แห่งพระราชบัญญัติล้มละลาย พุทธศักราช 2483

ก. รายชื่อคณะกรรมการบริษัท ณ วันที่ 31 ธันวาคม 2555

1. นายสมชอบ ไชยเวช ประธานกรรมการบริษัท /กรรมการอิสระ

2. นายปิยะ จงวัฒนา กรรมการผู้จัดการ/ประธานกรรมการบริหาร

3. นายแสงชัย โชติช่วงชัชวาล กรรมการ

4. นายภราดร จุลชาต กรรมการ/ ที่ปรึกษาคณะกรรมการตรวจสอบ

5. นายสุชาติ สุขสุมิตร ประธานกรรมการตรวจสอบ/ กรรมการอิสระ

6. นายวีระชัย ศรีขจร กรรมการตรวจสอบ / กรรมการอิสระ

7. นายปรีชา จันทรางกูร กรรมการตรวจสอบ / กรรมการอิสระ

8. นางสาวนงลักษณ์ ศักดาไกร กรรมการ

9. นางอนงค์ศิริ ไชยะกุล กรรมการ

10. นายสุเมธ เจียมบุตร กรรมการ

11. นายปเนต จงวัฒนา กรรมการและเลขานุการบริษัท

หมายเหตุ : ปัจจุบันบริษัทฯ อยู่ระหว่างการฟื้นฟูกิจการ
จึงไม่ได้เปิดเผยประวัติและรายละเอียดของคณะกรรมการ

ผู้มีอำนาจลงนามผูกพันบริษัท ฯ ตามหนังสือรับรอง

ประกอบด้วย นายปิยะ จงวัฒนา นายแสงชัย โชติช่วงชัชวาล นายปเนต จงวัฒนา
สองในสามคนนี้ลงลายมือชื่อร่วมกันและประทับตราสำคัญของบริษัท หรือ นายปิยะ จงวัฒนา
นายแสงชัย โชติช่วงชัชวาล นายปเนต จงวัฒนา ลงลายมือชื่อร่วมกับ นางอนงค์ศิริ ไชยะกุล
นายภราดร จุลชาต นายสุเมธ เจียมบุตร
คนใดคนหนึ่งรวมเป็นสองคนและประทับตราสำคัญของบริษัท

ค่าตอบแทนของคณะกรรมการและผู้บริหาร

ค่าตอบแทนของคณะกรรมการ สำหรับปี 2555 มีดังนี้

ค่าตอบแทน อัตราค่าตอบแทน

1.  ค่าตอบแทนกรรมการบริษัท

- ค่าตอบแทนรายเดือน * ประธานกรรมการ 52,550 บาท

* กรรมการ 23,100 บาท/คน

- ค่าเบี้ยประชุม * กรรมการทุกท่าน 10,000 / ครั้ง

2. ค่าตอบแทนสำหรับกรรมการชุดย่อย

- คณะกรรมการตรวจสอบ * ค่าตอบแทนรายเดือน 23,100/ คน

- คณะกรรมการสรรหา * ไม่มี

- คณะกรรมการพิจารณาค่าตอบแทน * ไม่มี

หมายเหตุ : ค่าตอบแทนนี้ไม่รวมค่าตอบแทนที่จ่ายให้กรรมการที่ดำรงตำแหน่งคณะกรรมการบริหาร
(Management Committee)

ค่าตอบแทนรวมของคณะกรรมการบริหาร (Management Committee) สำหรับปี 2555
ซึ่งประกอบด้วย เงินเดือน โบนัส และกองทุนสำรองเลี้ยงชีพ และผลตอบแทนอื่นๆ
เป็นจำนวนเงินรวม 27,234,610 บาท

หมายเหตุ : ค่าตอบแทนนี้หมายถึงค่าตอบแทนที่จ่ายให้

1.  กรรมการบริษัทที่ดำรงตำแหน่งคณะกรรมการบริหารและ

2.  ผู้บริหารที่ดำรงตำแหน่งคณะกรรมการบริหาร

ค่าตอบแทนรวมของพนักงานของบริษัท

ค่าตอบแทนรวมของพนักงานของบริษัทฯ จำนวน 692 คน ผลตอบแทนรวมทั้งสิ้น 282,354,899
บาท

ณ 31 ธันวาคม 2555 โดยแยกเป็นดังนี้

  ----------------------------------------------- -----------------------
  ประเภทผลตอบแทน                                  จำนวนเงินรวม (บาท)

  ค่าแรง/ค่าจ้าง                                     235,421,604.00 บาท

  โบนัส                                            0.00 บาท

  เงินรางวัลจากผลกำไร                               37,662,513.00 บาท

  เงินสมทบกองทุนสำรองเลี้ยงชีพ                         5,524,779.00 บาท

  เงินสมทบกองทุนประกันสังคม                           3,746,003.00 บาท
  ----------------------------------------------- -----------------------

การเข้าประชุมของคณะกรรมการ

ตามที่บริษัทฯ ได้รับอนุมัติให้ฟื้นฟูกิจการ และแต่งตั้งบริษัทฯ เป็นผู้ทำแผน แต่บริษัทฯ
ยังคงมีการจัดประชุมคณะกรรมการ เพื่อรับทราบความคืบหน้าการดำเนินกิจการของบริษัทฯ
ตามแผนฟื้นฟูกิจการของบริษัทฯ โดยมีรายละเอียดการเข้าประชุมของกรรมการแต่ละท่าน ดังนี้

+----------------------------------+----------------+-----------------+
| รายชื่อ                            | ประชุมคณะ       | ประชุมคณะกรรมการ |
|                                  | กรรมการตรวจสอบ |                 |
|                                  |                | บริษัท            |
+----------------------------------+----------------+-----------------+
| 1. รศ.ดร.สมชอบ ไชยเวช            |                | ¾               |
+----------------------------------+----------------+-----------------+
| 2. ดร.ปิยะ จงวัฒนา                 |                | 4/4             |
+----------------------------------+----------------+-----------------+
| 3. นายแสงชัย โชติช่วงชัชวาล          |                | 4/4             |
+----------------------------------+----------------+-----------------+
| 4. นายภราดร จุลชาต                | 4/8            | 2/4             |
+----------------------------------+----------------+-----------------+
| 5. นายสุชาติ สุขสุมิตร                | 8/8            | 4/4             |
+----------------------------------+----------------+-----------------+
| 6. นายวีระชัย ศรีขจร                | 8/8            | 4/4             |
+----------------------------------+----------------+-----------------+
| 7. นายปรีชา จันทรางกูร              | 8/8            | 4/4             |
+----------------------------------+----------------+-----------------+
| 8 .นางอนงค์ศิริ ไชยะกุล              |                | 4/4             |
+----------------------------------+----------------+-----------------+
| 9. นางสาวนงลักษณ์ ศักดาไกร          |                | 4/4             |
+----------------------------------+----------------+-----------------+
| 10. นายปเนต จงวัฒนา               |                | 4/4             |
+----------------------------------+----------------+-----------------+
| 11. นายสุเมธ เจียมบุตร              |                | 4/4             |
+----------------------------------+----------------+-----------------+

** ในปี 2555 บริษัทฯ ผู้ระหว่างฟื้นฟูกิจการ บริษัทไม่มีการแต่งตั้งคณะกรรมการชุดย่อย **

การกำกับดูแลกิจการ

เนื่องจากปัจจุบัน บริษัท พัฒน์กล จำกัด (มหาชน) อยู่ระหว่างฟื้นฟูกิจการของบริษัทฯ
โดยดำเนินการ

บริหารองค์กร ให้เป็นไปตามแผนฟื้นฟูกิจการ ที่ได้รับอนุมัติจากศาลล้มละลายกลาง เมื่อวันที่ 30
มีนาคม 2554 บริษัทฯ ในฐานะผู้บริหารแผน ได้ตระหนัก
และคำนึงถึงความสำคัญของการกำกับดูแลกิจการที่ดี เพื่อนำมาซึ่งการบริหารจัดการที่มีความโปร่งใส
ยุติธรรม และเพิ่มความเชื่อมั่นต่อทุกฝ่ายที่เกี่ยวข้อง
การดำเนินธุรกิจของบริษัทกำหนดให้มีการปฏิบัติตามข้อบังคับของบริษัท ตาม
พรบ.หลักทรัพย์และตลาดหลักทรัพย์ และสอดคล้องกับหลักการการกำกับดูแลกิจการที่ดี (Code of
Best Practice) ตามแนวทางของตลาดหลักทรัพย์แห่งประเทศไทย โดยยึด 5 หมวดหลัก คือ
สิทธิของผู้ถือหุ้น การปฏิบัติต่อผู้ถือหุ้นอย่างเท่าเทียม บทบาทของผู้มีส่วนได้เสีย การเปิดเผย

ข้อมูลและความโปร่งใส แต่เนื่องจากโครงสร้างองค์กรในปัจจุบัน มีข้อจำกัดในการปฎิบัติ บางข้อ
โดยมีรายละเอียดการปฏิบัติตามหลักการกำกับดูแลกิจการที่ดี 15 ข้อ

1. นโยบายเกี่ยวกับการกำกับดูแลกิจการ

คณะกรรมการบริษัท ตระหนักถึงความสำคัญของการกำกับดูแลกิจการที่ดี
ซึ่งจะทำให้บริษัทมีความมั่นคงและเสริมสร้างความเชื่อมั่นให้แก่ ผู้ถือหุ้น ลูกค้า พนักงาน และสังคม
โดยยึดหลักความสำคัญในการดูแลกิจการ

1. การปฏิบัติต่อผู้มีส่วนได้ส่วนเสียด้วยความเสมอภาค เท่าเทียมกันตามจรรยาบรรณธุรกิจสากล

2. สร้างคุณค่าการปฏิบัติงานที่จะทำให้สินค้าของบริษัทมีคุณค่าสูงสุด
เพื่อรักษาชื่อเสียงของบริษัทให้ลูกค้ามีความ เชื่อมั่นในคุณภาพและบริการ

  3. มีการกำหนดทิศทางการดำเนินงานอย่างมีเป้าหมายและมีการกำหนดกลยุทธ์ที่ชัดเจน
  เพื่อให้กิจการเติบโตอย่างมั่นคง

4. บริษัทมีจรรยาบรรณของพนักงาน ซึ่งประกอบด้วยจรรยาบรรณต่อบริษัท จรรยาบรรณต่อลูกค้า
และจรรยาบรรณต่อบังคับบัญชาและเพื่อนร่วมงาน

5. บริษัทได้จัดให้มีการควบคุมภายในที่เหมาะสม และมีการประเมินความเสี่ยงอยู่เสมอ
โดยจะควบคุมให้บริษัท มีความเสี่ยงที่เหมาะสมกับสถานการณ์

6.  บริษัทมีการเปิดเผยข้อมูลที่ถูกต้องต่อผู้ถือหุ้นและสาธารณชน
    เกี่ยวกับการบริหารจัดการบริษัทอย่างโปร่งใส

2.  สิทธิของผู้ถือหุ้น

เนื่องจากปัจจุบัน บริษัทฯ อยู่ระหว่างการฟื้นฟูกิจการ จึงไม่มีการจัดประชุมผู้ถือหุ้น อนึ่ง
ผู้ถือหุ้นยังคงมีสิทธิในการรับรู้ข้อมูลของบริษัทฯ โดยการเปิดเผยและจัดส่งข้อมูลของบริษัทฯ
ตามข้อกำหนดของตลาดหลักทรัพย์แห่งประเทศไทย และสำนักงานคณะกรรมการ ก.ล.ต.

3 . บทบาทของผู้มีส่วนได้เสีย

บริษัทฯ ตระหนักดีว่าในการดำเนินงานของบริษัทประกอบด้วยบุคคลผู้มีส่วนได้เสียที่สำคัญ
ซึ่งบริษัทมั่นใจว่าบริษัทได้ให้ความสำคัญต่อผู้ที่มีส่วนเกี่ยวข้องทุกด้านอย่างเพียงพอและเหมาะสม ดังนี้

1.  ผู้บริหารและพนักงานทุกคนปฏิบัติหน้าที่ด้วยความซื่อสัตย์
    ใช้ความรู้ความสามารถและทักษะการบริหารจัดการอย่างเต็มความสามารถ
    และตัดสินใจดำเนินการต่างๆ ด้วยความโปร่งใส และเป็นประโยชน์ต่อผู้ถือหุ้น ลูกค้า เจ้าหนี้
    และส่วนรวม

2.  ผู้บริหารและพนักงานทุกคนไม่นำข้อมูลภายในและความลับของบริษัทไปเปิดเผยต่อสาธารณะ
    และใช้ประโยชน์เพื่อตนเองหรือบุคคลอื่น โดยมิได้รับอนุญาตจากบริษัท

3.  ผู้บริหารและพนักงานทุกคน ไม่ดำเนินการใดๆ
    ในลักษณะซึ่งอาจก่อให้เกิดความขัดแย้งทางผลประโยชน์กับบริษัทโดยมิได้แจ้งให้บริษัททราบ

4.  บริษัทมีการเปิดเผยข้อมูลในงบการเงินอย่างเพียงพอ ครบถ้วน
    โดยยึดหลักตามแนวทางของมาตรฐานการบัญชี และ พรบ.หลักทรัพย์และตลาดหลักทรัพย์

5.  บริษัทมีการเปิดเผยข้อมูลการทำธุรกรรมของบริษัทอย่างครบถ้วนถูกต้องเป็นธรรมต่อผู้ถือหุ้นและลูกค้า

6.  บริษัทมีนโยบายการแข่งขันทางการค้าภายใต้กรอบกติกาของการแข่งขันอย่างเป็นธรรมกับคู่แข่งขันทางการค้าทุกราย

7.  บริษัทไม่แสวงหาข้อมูลที่เป็นความลับของคู่แข่งขันในวิธีที่ไม่ถูกต้อง

8.  บริษัทมีความรับผิดชอบและปฏิบัติตามข้อตกลงที่มีต่อคู่ค้าและเจ้าหนี้ อย่างเคร่งครัด

9.  บริษัทให้ผลตอบแทนที่เหมาะสมตามความรู้ ความสามารถ ความรับผิดชอบ
    และผลปฏิบัติงานของพนักงานทุกคน

10. บริษัทมีการส่งเสริมพัฒนาบุคลากรอย่างต่อเนื่อง เพื่อเพิ่มพูนความรู้ความสามารถของพนักงาน
    ให้มีความก้าวหน้าและความมั่นคงในอาชีพ

11. บริษัทมีการปฏิบัติตามกฎหมายและข้อบังคับต่างๆ
    เกี่ยวกับกฎหมายแรงงานและสวัสดิภาพของพนักงาน

12. บริษัทให้การสนับสนุนกิจกรรมอันเป็นประโยชน์ต่อชุมชนและสังคมส่วนรวม

13. บริษัทจะไม่กระทำการใดๆ ที่จะมีผลเสียหายต่อชื่อเสียงของประเทศ
    ทรัพยากรธรรมชาติและสิ่งแวดล้อม

14. บริษัทจะไม่ให้ความร่วมมือหรือสนับสนุนต่อบุคคลใดๆ ที่ทำธุรกรรมที่ผิดกฎหมาย
    หรือเป็นภัยต่อสังคม และความมั่นคงต่อประเทศชาติ

15. สิทธิของผู้มีส่วนได้เสียซึ่งบริษัทฯ ได้ระบุไว้ในจริยธรรมบริษัทฯ ด้วย ดังนี้

-   ลูกค้า

บริษัทฯ ตอบสนองความต้องการของลูกค้า ด้วยสินค้าที่ดีมีคุณภาพ บริการอย่างเสมอภาค
ตั้งมั่นอยู่ในความซื่อสัตย์ และรักษาผลประโยชน์ของลูกค้า รวมทั้งดูแลรักษาข้อมูลต่างๆ
ของลูกค้าไว้เป็นความลับ

-   ผู้ถือหุ้น

บริษัทฯ เคารพสิทธิของผู้ถือหุ้นทุกรายอย่างเสมอภาค รวมทั้งบริการกิจการบริษัทฯ
อย่างมีประสิทธิภาพ ด้วยความซื่อสัตย์ โปร่งใส
ไม่นำข้อมูลภายในไปเปิดเผยเพื่อประโยชน์ของตนเองและผู้อื่น
เปิดเผยข้อมูลทางการเงินให้ผู้ถือหุ้นทุกท่านทราบอย่างถูกต้องและเพียงพอ

-   พนักงาน

บริษัทฯ สรรหาและรักษาพนักงานที่มีความสามารถในการปฏิบัติงาน
รวมทั้งพัฒนาศักยภาพพนักงานอย่างต่อเนื่อง มีการจัดหาหลักสูตรการฝึกอบรมที่จำเป็น
สำหรับแต่ละหน่วยงาน ค่าตอบแทนที่เหมาะสมกับความรู้ และความสามารถ มีสวัสดิการที่เหมาะสม
เช่น กองทุนสำรองเลี้ยงชีพ เบี้ยขยัน รวมทั้งจัดสถานที่ทำงานให้ปลอดภัย ถูกสุขลักษณะ
เอื้อต่อการทำงานอย่างมีประสิทธิภาพ

-   พันธมิตร และคู่ค้า

ให้ความร่วมมือในการแลกเปลี่ยนข้อมูลที่เป็นประโยชน์ ในการดำเนินธุรกิจร่วมกัน
และตั้งมั่นอยู่ในความซื่อสัตย์ เที่ยงธรรม รับฟังความคิดเห็นและข้อเสนอแนะ พร้อมทั้งชี้แจง

-   สังคมและสิ่งแวดล้อม

ในปี 2555 บริษัทฯ มีการดำเนินกิจกรรมต่างเพื่อสนับสนุนกิจกรรมด้านสังคมและสิ่งแวดล้อม
อย่างต่อเนื่องและสม่ำเสมอ โดยได้ให้การสนับสนุนเงินปรับปรุงห้องเรียนในชนบท
บริจาคผ้าห่มกันหนาว และร่วมกับโรงพยาบาลราชวิถี เชิญชวนพนักงานร่วมกันบริจาคโลหิต

4. การประชุมผู้ถือหุ้น

เนื่องจากบริษัทฯ อยู่ระหว่างกระบวนการฟื้นฟูกิจการ จึงไม่มีการประชุมผู้ถือหุ้น

5. ภาวะผู้นำและวิสัยทัศน์

ปัจจุบันบริษัทฯ อยู่ระหว่างกระบวนการฟื้นฟูกิจการ และบริษัทฯในฐานะผู้ทำแผน
ได้ปฏิบัติตามวิสัยทัศน์ ภารกิจ กลยุทธ์ เป้าหมาย
ตามนโยบายที่คณะกรรมการได้วางไว้อย่างเคร่งครัด
ตลอดจนกำกับดูแลให้ฝ่ายจัดการดำเนินการให้เป็นไปตามแผนฟื้นฟู
และงบประมาณที่กำหนดไว้อย่างมีประสิทธิภาพและประสิทธิผล เพื่อให้การดำเนินการตามแผน
เกิดผลสำเร็จ และความมั่นคงสูงสุดให้แก่ผู้ถือหุ้น

วิสัยทัศน์ และ พันธกิจ ของบริษัท มีดังนี้

วิสัยทัศน์ บริษัท พัฒน์กล จำกัด (มหาชน)
มุ่งมั่นที่จะเป็นผู้นำในการผลิตเครื่องทำน้ำแข็งของโลกและเป็นผู้นำในงานวิศวกรรมห้องเย็นและเครื่องจักรผลิตอาหารของกลุ่มอาเซียน

พันธกิจ

1.  เรารักษาคำมั่นสัญญาที่มีต่อลูกค้าและจะดูแลให้ลูกค้าได้รับประโยชน์สูงสุดจากผลงานของเรา

2.  เราจะพัฒนาบุคคลากรทั้งในด้านวิชาชีพ และการบริการเพื่อให้มีความสามารถในการแข่งขันสูง

3.  เราจะสร้างนวัตกรรม และพัฒนาเทคโนโลยี เพื่อที่จะรักษาความเป็นผู้นำในธุรกิจที่เราทำ

4.  เราจะพัฒนาระบบงานให้กระชับและพรั่งพร้อมด้วยข้อมูล เพื่อการตัดสินใจที่รวดเร็วและถูกต้อง

5.  เราจะดูแลรักษาสิ่งแวดล้อมและพัฒนาคุณภาพชีวิตของมวลมนุษย์

6. ความขัดแย้งทางผลประโยชน์

บริษัทมีแนวทางในการควบคุมไม่ให้เกิดความขัดแย้งทางผลประโยชน์อย่างรอบคอบ
(รายละเอียดตาม หัวข้อการควบคุมภายใน ใน 56-1 หน้า 48 และ การทำรายการระหว่างกัน
หน้า 52 เพื่อประโยชน์ของบริษัทและผู้ถือหุ้น และส่วนรวมเป็นสำคัญ
ทั้งนี้บริษัทได้เปิดเผยข้อมูลความขัดแย้ง เช่น รายการระหว่างกัน อย่างครบถ้วน
และคณะกรรมการตรวจสอบของบริษัท ทำหน้าที่กำกับดูแลการทำงานของฝ่ายบริหาร
เพื่อรักษาผลประโยชน์ของผู้ถือหุ้น

7. จริยธรรมธุรกิจ

บริษัทได้จัดทำจรรยาบรรณในการทำธุรกิจ จรรยาบรรณคณะกรรมการ และจรรยาบรรณพนักงาน
เป็นลายลักษณ์อักษร มีคำขวัญของบริษัทติดตามสถานที่ต่างๆของบริษัท รวมถึงในแผ่นพับ Brochure
ของบริษัท ทั้งนี้จะแจ้ง ย้ำเตือนพนักงานอย่างสม่ำเสมอ
เพื่อใช้ยึดเป็นแนวทางในการปฏิบัติสำหรับผู้บริหารและพนักงานของบริษัท เพื่อที่จะประพฤติปฏิบัติ
ในสิ่งที่ถูกต้องด้วยความซื่อสัตย์สุจริต ระมัดระวังและรับผิดชอบ เพื่อร่วมกันสร้าง
และรักษาความเชื่อถือ ความไว้วางใจของลูกค้า คู่ค้า ผู้ถือหุ้น และสาธารณชน

8.  การถ่วงดุลของกรรมการที่ไม่เป็นผู้บริหาร

  -ไม่มี - เนื่องจากปัจจุบันอยู่ระหว่างฟื้นฟูกิจการ

9.  การรวมหรือแยกตำแหน่ง

  -ไม่มี - เนื่องจากปัจจุบันอยู่ระหว่างฟื้นฟูกิจการ

10. ค่าตอบแทนกรรมการและผู้บริหาร

การจ่ายค่าตอบแทนให้กับคณะกรรมการบริษัท กรรมการบริหาร และฝ่ายจัดการ
โดยค่าตอบแทนกรรมการและผู้บริหารอยู่ในระดับเดียวกับอุตสาหกรรมเดียวกัน

จำนวนค่าตอบแทนกรรมการและผู้บริหารในปี 2555
ตามรายละเอียดในหัวข้อค่าตอบแทนของคณะกรรมการและผู้บริหาร หน้า 40

11. การประชุมคณะกรรมการ

ปัจจุบันบริษัทฯ อยู่ระหว่างฟื้นฟูกิจการ แต่บริษัทฯ
ยังคงจัดให้มีการประชุมคณะกรรมการเพื่อรับทราบผลการดำเนินการตามแผน
และการดำเนินงานของบริษัท เป็นประจำทุก 3 เดือน มีการจัดประชุมคณะกรรมการบริหาร
เดือนละ 1 ครั้ง และมีการจัดประชุมผู้บริหารด้านบัญชี/การเงิน สัปดาห์ละ 1 ครั้ง
รวมทั้งยังมีการประชุมคณะกรรมการตรวจสอบ เฉลี่ย เดือนละ 1 ครั้ง

12. คณะกรรมการเฉพาะเรื่อง (อนุกรรมการ)

-ไม่มี เนื่องจากบริษัทฯ อยู่ระหว่างการฟื้นฟูกิจการ

13. ระบบควบคุม การดูแลเรื่องการใช้ข้อมูลภายใน และการตรวจสอบภายใน

บริษัทมีระบบควบคุมภายในที่กำหนดเป็นระเบียบ
และวิธีปฏิบัติงานในทุกระบบตลอดจนมีส่วนตรวจสอบภายใน ซึ่งทำหน้าที่ตรวจสอบการปฏิบัติงาน
เพื่อให้มั่นใจว่าการปฏิบัติงานมีประสิทธิภาพอย่างต่อเนื่องสม่ำเสมอทุกระบบงานตลอดปี
โดยมีความเป็นอิสระและสอดคล้องกับมาตรฐานสากล
ขึ้นตรงต่อกรรมการผู้จัดการและคณะกรรมการตรวจสอบตามนโยบายเน้นเชิงป้องกันเพื่อปรับปรุงการปฏิบัติงานของหน่วยงานที่ตรวจสอบ
รวมทั้งมีการปรับปรุงระบบตรวจสอบภายในให้เป็นปัจจุบัน

สำหรับการดูแลเรื่องการใช้ข้อมูลภายในบริษัทมีการทบทวนหลักเกณฑ์
และวิธีการใช้ข้อมูลภายในอย่างสม่ำเสมอ เพื่อป้องกันข้อมูลสำคัญ และความรู้ ความชำนาญ ที่บันทึก
และสะสมมานาน สูญหาย และ/ หรือ เพื่อป้องกันบุคคลภายใน / ภายนอก
นำข้อมูลไปใช้เป็นการส่วนตัว ในกรณีที่พนักงาน หรือผู้บริหาร นำข้อมูลสำคัญไปเปิดเผย
หรือนำไปใช้ส่วนตัว หรือกระทำการที่อาจจะทำให้เกิดความขัดแย้งทางผลประโยชน์
พนักงานหรือผู้บริหารนั้นจะถูกลงโทษ

14. รายงานของคณะกรรมการ

บริษัทยังคงมีหน้าที่รายงานความคืบหน้าของแผนฟื้นฟูกิจการในทุกๆ ไตรมาส
และจัดทำรายงานทางการเงินสำหรับครึ่งปี ต่อตลาดหลักทรัพย์
และรับผิดชอบต่อการจัดทำงบการเงินรวมของบริษัทและบริษัทย่อย
และมีผู้สอบบัญชีอิสระของบริษัทเป็นผู้รับผิดชอบในการรายงานความถูกต้องของงบการเงินดังกล่าว
เพื่อให้งบการเงินของบริษัทและบริษัทย่อยเป็นไปตามมาตรฐานการบัญชีที่รับรองทั่วไปและตามประกาศสำนักงานคณะกรรมการกำกับหลักทรัพย์และตลาด

15. ความสัมพันธ์กับผู้ลงทุน

ปัจจุบันบริษัทฯ อยู่ระหว่างการฟื้นฟูกิจการ แต่ บริษัทฯ ยังคงเปิดเผยข้อมูล
และจัดส่งข้อมูลตามข้อกำหนดของตลาดหลักทรัพย์แห่งประเทศไทย และสำนักงาน ก.ล.ต.
ข้อมูลที่เปิดเผยในปัจจุบัน ได้แก่ รายงานทางการเงิน สำหรับครึ่งปี,
ความคืบหน้าแผนฟื้นฟูกิจการของบริษัทฯ , แบบแสดงรายการข้อมูลประจำปี (แบบ 56-1) ทั้งนี้
ระหว่างฟื้นฟูกิจการบริษัทฯ ไม่ได้จัดทำรายงานประจำปี สำหรับให้ข้อมูล และข่าวสารกิจกรรมต่างๆ
แต่ บริษัทฯ มีหน่วยงาน ซึ่งทำหน้าที่เป็นสื่อกลางในการประชาสัมพันธ์
และติดต่อสื่อสารกับผู้ถือหุ้นและนักลงทุน ตลอดจนบุคคลอื่นที่สนใจในกิจการของบริษัท ฯ โดย
สามารถติดต่อได้โดยตรงที่บริษัทฯ สำนักกรรมการผู้จัดการ โทร 02-328-1035 ต่อ 240 ,813
หรือ ติดต่อผ่านเว็บไซต์ของบริษัทฯ www.patkol.com

บุคลากร

บริษัทมีพนักงาน ณ วันที่ 31 ธันวาคม 2555 เป็นจำนวน 692 คน
โดยแยกในแต่ละสายงานหลักดังนี้

นโยบายด้านการพนักงาน

1.  พัฒนาและปรับปรุงองค์กรให้มีโครงสร้างการบริหารจัดการด้านทรัพยากรมนุษย์ให้มีความทันสมัยสามารถวัดและประเมินผลการทำงานอย่างมีประสิทธิผล

2.  สรรหาบุคคลผู้มีความรู้ ความสามรถที่เหมาะสมกับ โดยเน้นนโยบายเชิงรุก

3.  การรักษาพนักงาน ให้อยู่ในองค์กรด้วยค่าตอบแทนที่จูงใจและเป็นธรรม
    เพื่อให้สามารถตอบสนองต่อเป้าหมายขององค์กรและสามารถแข่งขันกับตลาดธุรกิจเดียวกัน

4.  สร้างความสัมพันธ์อันดีระหว่างพนักงานและบริษัทกับพนักงาน ปรับปรุงสภาพแวดล้อมในที่ทำงาน
    ดูแลด้านความปลอดภัย ลดอุบัติเหตุ รวมทั้งจัดให้มีสวัสดิการที่เหมาะสม

5.  พัฒนาพนักงานให้มีความรู้ ความสามารถ
    และมีประสิทธิภาพในการทำงานสูงขึ้นด้วยการฝึกอบรมด้วยโครงการฝึกอบรมของบริษัทเองและโครงการฝึกอบรมภายนอก